Universitas Timor

Universitas Timor (èsingkat UNIMOR) panèka sala sèttong perguruan tèngghi negeri è Kotta Kefamenanu, Kabupatèn Tèmor Tengnga Ḍâjâ, Nusa Tenggara Tèmor. Perguruan tèngghi panèka mènangka universitas kadhuwâ' sè aghâḍhuwân status perguruan tèngghi negeri è provinsi NTT saamponna Universitas Nusa Cendana. Kennengnganna perguruan tèngghi panèka bâḍâ è dhiuna bâng-wâtes Naghârâ Timor Lèstè.

 Asal-osolla 
Sabellun dâḍḍi perguruan tinggi negeri, kampus panèka mènangka perguruan tinggi swasta kalabân nyama Universitas Timor Timur (Untim) sè èpadek (pertama) bi' Yayasan Pendidikan Cendana Wangi adhasaraghi dâ' dâlem Kapotosan Mantri Pendidikan Nasional Republik Indonesia è tangghâl 6 Jhuwni 2000 nomer 67/D/O/2000 bân bâḍâ è dâlem naungânna Koordinasi Perguruan Tèngghi Swasta Wilayah VIII (Kopertis VIII).

Mènangka dâbuna Rektor Unimor, Sirilius Seran, Universitas Timor aghâḍhuwân bânnya' sajârâ. È bâkto dhibi'na motossaghi mardhika, sadhâjâna pandudu' RI kodhu mèlè mènḍâ ḍâri Timor-Timur. Bân bânnya' partompahan ḍârâ sè dâḍḍi, ahèrèpon è bulân Maret kaulâ sadhâjâ ngalakonè wisuda sè ahèr è masa pangonjhunganna (pengungsian). Saamponna ghâpanèka, studi kelayakan èlakonè ghâbây ngaongèngè kamongkènan universitas panèka bisa èpaterros ponapa bhunten è bâng-wâtes sareng luwar naghârâ.

Sirilius adâbu, nyama Unimor aherrâ lahèr lèbhât sorat Mendiknas è bâkto ghâpanèka è tangghâl 16 Juli 2000. È bulân Mei, Unimor narèma sorat ḍâri Dirjen Dikti sè adâbu jhâ' pamarènta karsâ ngobâ Unimor dâḍḍi universitas negeri.

È bâkto ghâpanèka sarattaa èngghi panèka sombher dhâjâ kodhu èpânegeri dhimèn bhuru lembagana. Sarta acocoghan sareng sorat ghâpanèka, bâḍâ lèma' (5) orèng ḍâri Unimor sè èparèngè kasempaḍhân dâḍḍi PNS bân è taon-taon saamponna atamba kantos satèya ampon bâḍâ 80 orèng sè dâḍḍi PNS," dâbhuna Sirilius.

Sirilius adâbu, dhibâna sè kantos satèya ghita' bâḍâ dhang-padhângnga èngghi panèka parkara tana. Polana ghâpanèka mènangka sala sèttong sarat manabi karsâ dâḍḍi universitas negeri.

È tangghâl 6 Oktober 2014 kampus panèka ètetabbhaghi mènangka perguruan tinggi negeri adhasaraghi dâ' dâlem Paratoran Presiden Republik Indonesia Nomer 119 Taon 2014.

 Sombher